CELEX: 32015D0130
Language: hr
Date: 2015-01-26 00:00:00
Title: Provedbena odluka Komisije (EU) 2015/130 оd 26. siječnja 2015. o ovlašćivanju laboratorija u Kini za provođenje seroloških testova u svrhu praćenja učinkovitosti cjepiva protiv bjesnoće (priopćeno pod brojem dokumenta C(2015) 279)  Tekst značajan za EGP

28.1.2015   
            
            
               HR
            
            
               Službeni list Europske unije
            
            
               L 21/20
            
         PROVEDBENA ODLUKA KOMISIJE (EU) 2015/130
   оd 26. siječnja 2015.
   o ovlašćivanju laboratorija u Kini za provođenje seroloških testova u svrhu praćenja učinkovitosti cjepiva protiv bjesnoće
   
      
         (priopćeno pod brojem dokumenta C(2015) 279)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:
   
               (1)
            
            
               Odlukom 2000/258/EZ određuje se Agence française de sécurité sanitaire des aliments (AFSSA), Nancy, Francuska (integrirana od 1. srpnja 2010. u Agence nationale de sécurité sanitaire de l'alimentation, de l'environnement et du travail – ANSES), kao poseban institut za utvrđivanje kriterija potrebnih za standardizaciju seroloških testova u svrhu praćenja učinkovitosti cjepiva protiv bjesnoće.
            
         
               (2)
            
            
               Tom se odlukom predviđa da ANSES dokumentira ocjenjivanje laboratorija u trećim zemljama, koji su podnijeli zahtjev za provedbu seroloških testova radi praćenja učinkovitosti cjepiva protiv bjesnoće.
            
         
               (3)
            
            
               Nadležno tijelo Kine podnijelo je zahtjev za izdavanje odobrenja Dijagnostičkom laboratoriju za bjesnoću i zoonoze povezane s divljim životinjama (DLR) pri Veterinarskom istraživačkom institutu u Changchunu i Epidemiološkom laboratoriju pri Vojnom veterinarskom istraživačkom centru u Changchunu, koji je potkrijepljen povoljnim izvješćem o ocjeni koje je za te laboratorije 15. rujna 2014. izradio ANSES.
            
         
               (4)
            
            
               Te je laboratorije stoga potrebno ovlastiti za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ, sljedeći laboratoriji ovlašćuju se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:
   
               (a)
            
            
               
                           Dijagnostički laboratorij za bjesnoću i zoonoze povezane s divljim životinjama (Diagnostic Laboratory for Rabies and Wildlife Associated Zoonoses – DLR)
                        
                     
                           Veterinarski istraživački institut u Changchunu (Changchun Veterinary Research Institute – CVRI)
                        
                     
                           Akademija poljoprivrednih znanosti u Kini (Chinese Academy of Agricultural Sciences – CAAS)
                        
                     
                           666 Liuying West Rd
                        
                     
                           Jingyue Economic Development Zone
                        
                     
                           Changchun 130122
                        
                     
                           Kina
                        
                     
         
               (b)
            
            
               
                           Epidemiološki laboratorij (Laboratory of Epidemiology)
                        
                     
                           Vojni veterinarski istraživački centar (Military Veterinary Research Institute)
                        
                     
                           Akademija vojno-medicinskih znanosti (Academy of Military Medical Sciences)
                        
                     
                           666 Liuying West Rd, Jingyue Economic Development District
                        
                     
                           Changchun 130122
                        
                     
                           Kina
                        
                     
         Članak 2.
   Ova se Odluka primjenjuje od 1. veljače 2015.
   Članak 3.
   Ova je Odluka upućena državama članicama.
   
      Sastavljeno u Bruxellesu 26. siječnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 79, 30.3.2000., str. 40.